MØTEBOK for Trøgstad og Båstad menighetsråd

|  |  |
| --- | --- |
| **Råd** | Trøgstad og Båstad menighetsråd |
| **Møtedato** | Torsdag 3. april 2025  |
| **Møtetid** | Kl 17.30 |
| **Møtested** | Kirkestallen, Skjønhaug  |

**Til stede:** Berit Movik Lo, Tormod Karlsen, Anita Berget, Kjersti Marken, Åshild Moen Arnesen, Tone Torp Andresen, Ellen Løchen Børresen.

**Meldt forfall:** Cicilie Klethagen Langstad, Inger Lise Kåen Haugen

**Sak 18/25 Godkjenning av møtebok fra forrige møte og godkjenning av innkalling til dette møte.**

Vedtak: Møtebok og innkalling ble godkjent

**Sak 19/25 Besøk av kirketjener Toril Aas**

I løpet av året inviterer menighetsrådet de ansatte til møtene for å høre mer om arbeidet de gjør og bli bedre kjent. Kirketjener Toril Aas kom til dette møtet.

Toril fortalte fra sin arbeidshverdag og hva hun setter mest pris på. Hun lager blant annet dekorasjoner rundt døpefonter til konfirmasjoner flere steder i Indre Østfold. Toril har også holdt kransekurs i forbindelse med allehelgen. Hun fortalte at det er en del besøk på minnelunden i Trøgstad. Det skal være 13 bryllup fra slutten av april til september i Trøgstad og Båstad.

Vedtak: Menighetsrådet takker Toril for jobben hun gjør.

**Sak 20/25 Samarbeidsmøte mellom de ansatte og menighetsrådet**

Menighetsrådet vil invitere de ansatte til et felles møte tidlig i høst. Hensikten er å samkjøre rådet og de ansatte; ta opp og snakke sammen om aktuelle saker og hvordan utvikle menigheten videre. Hvilke forventninger har råd og stab til hverandre?

Vedtak: Menighetsrådet inviterer de ansatte til lunsj og møte 9. september kl. 12.00-15.00.

**Sak 21/25 «Kirka vår»**

Status angående opprettelse av arbeidsgruppa og planlegging av oppstart før sommeren:

Arbeidsgruppa består av Kristian Gravvold, Inger Lise Kåen Haugen, Berit Movik Lo, Kjersti Marken (leder), Elin Moskvil og Åshild Moen Arnesen (sekretær). Første møte blir en gang før sommeren. Dersom noen i menighetsrådet har problemer med å logge inn, bør man sende mail til kirkavar@kirken.no.

Vedtak: Arbeidsgruppa som skal jobbe med Kirka vår er nå etablert, og leder og sekretær kaller inn til første møte.

**Sak 22/25 Solidus**

Avtalen er nå signert og skal iverksettes. Solidus gir mange muligheter blant annet i forhold til fast givertjeneste, og rådet jobber videre med hvordan Solidus skal brukes i menigheten vår. Det bør opprettes en arbeidsgruppe som jobber med innsamling og økonomi.

Alle er invitert til møte 24. april kl. 18.00 i Kirkestua Båstad sammen med de andre menighetsrådene i Indre Østfold. Tema på dette møtet er blant annet innsamling.

Vedtak: Menighetsrådet jobber videre med saken etter informasjonsmøtet 24. april.

**Sak 23/25 Frivilligfesten i høst**

Hvert år inviterer menighetsrådet alle frivillige til en fest for å inspirere, takke og feire de frivillige medarbeiderne. Hvordan skal denne festen skal være i år? Skal den være en konsert? Et foredrag? Når og hvordan den skal gjennomføres?

Vedtak: Frivilligfesten blir i løpet av uke 41 eller uke 42. Menighetsrådsleder kontakter aktuelle foredragsholdere.

**Sak 24/25 Jubileum for 50års-konfirmantene**

28. september jubilerer 50 års- konfirmantene. Tidlig i juni må de aktuelle jubilantene ha en første invitasjon til festen. Før den tid skal listene med navn og kontaktinformasjon være klare.

Vedtak: Tone tar på seg å systematisere navnelistene. Når listene er klare, kan det dannes en komite.

**Sak 25/25 Orienteringer**

* **Fra fellesrådet:** Orientering om kontorutbygging i Askim: Saken ble behandlet i kommunestyret 2. april, og Indre Østfold kommune stiller med lånegaranti for utbygging av kirkekontoret. Prosessen fortsetter.
* **Fra teamet:** Det har vært overgang fra kommunens til Kirkepartners plattform for alle ansatte. De ansatte har nå fått nye e-postadresser. Påskevandringer er i gang for teamet. Oppkjøring til påske. Men.ped-stillingen fortsatt ubesatt.
* **Fra presten:** Det har vært et møte om prestetjenesten i Indre Østfold. Prestene i Hobøl/Tomter, Spydeberg og Trøgstad/Båstad tar sine «egne» begravelser, og hjelper til i Askim. Skal hjelpe hverandre med å ta hverandres frihelger. Eventuelle kutt kan skje i trosopplæringstiltak og menighetstiltak. Det er gitt blankofullmakt fra biskopen til å justere antall gudstjenester.
* **Fra utvalgene:** Det har ikke vært møte i gudstjenesteutvalget siden forrige møte. Det var dugnad i Kirkestua denne uka, mye ble gjort. Vasket vinduer og ryddet kjøkken pluss mer.
* **Stoler:** Det er kommet en henvendelse fra Rune Strønes, Trøgstad bygdemuseum. Han lurer på menighetsrådet er interessert i å få tilbake noen vigselstoler fra 1903. De står på museet og kan bringes til kirken når som helst. Menighetsrådet ønsker å se på stolene før rådet eventuelt takker ja. Ellen, Tone og Tormod tar en tur og ser på stolene.
* **Fasteaksjonen:** Det er to roder som ikke er blitt dekket. Er noen som har anledning å til å gå, kan man gi beskjed til Elin.
* **Kapellene:** Kapellet i Båstad er ikke rent, blant annet på veggene – og konfirmantkappene henges opp langs veggene og blir møkkete. Bør gjøres noe innvendig, enten maling eller vask. Daglig leder hører med kirkevergen om hva som er mulig å gjøre.

Vedtak: Tas til orientering

*Berit Movik Lo Åshild Moen Arnesen*

*Leder i menighetsrådet referent, daglig leder*